Að sögn lögreglunnar í Borgarfirði og Dölum geisar nú innbrotafaraldur í sumarhús í Skorradal . Brotist var inn í nokkur hús í vikunni sem leið . Það er því full ástæða til að sumarbústaðaeigendur fylgist vel með mannaferðum og hiki ekki við að tikynna grunsamlegar mannaferðir til lögreglu . Lögreglan ráðleggur að menn hugi vel að bústöðum sínum , loki heimreiðum , setji upp þjófavarnakerfi og helst sjálfvirkar myndavélar . Síðdegis á fimmtudag eða föstudag í vikunni sem leið var brotist inn í sumarbústað í Hvammslandi í Skorradal . Þjófarnir fóru inn í bústaðinn með því að spenna upp hurð . Þeir virtust vera á höttunum eftir raftækjum . Losuðu þeir með kúbeini sjónvarpstæki af vegg og eyðilögðu það og skildu því eftir á vettvangi . Þjófarnir tóku hins vegar með sér hljómflutningstæki .